open-index/open-wikipedia-markdown huggingface dataset:
John The Ripper

**John The Ripper**, ազատ ծրագիր, որը նախատեսված է հեշերի միջոցով գաղտաբառերի վերականգնման համար։ Ծրագրը հիմնականում վերականգնում է թույլ գաղտնաբառերը՝ գաղտաբառերի հնարավոր տարբերակները հերթով փորձելու տարբերակով։ Գոյություն ունեն տարբեր ադապտացիաներ ՕՀ-ների համար։ Ծրագիրը հայտնի է նրանով, որ ապահովում է մեծ քանակությամբ հեշեր, նրանում կա հեշի ինքնաճանաչում և այլն։ Ինչպես նաև ծրագիրը ապահովումը բազմաթիվ կողմնակի մոդուլներ՝ MD4 հեշեր, LDAP և MySQL գաղտնաբառեր և այլն։ Բացի գաղտաբառերի հեշերից հասանելի է նաև արխիվների գաղտնաբառերի հավաքում և այլ հարձակումներ։ Գոյություն ունի կրոսս-պլատֆորմային Johny - գրաֆիկական միջերես, որը անհրաժեշտ է տեղադրել առանձին։ 2012 թվականին ապահովում էր ավելի քան 30 ֆորմատներ jumbo տարբերակում։ 2018 թվականի տվյալներով  JtR bleeding-jumbo տարբերակը ապահովում էր 262 ֆորմատ։

## Աշխատանքի սկզբմունք
Ստորև բերված է ծրագրի աշխատանքային օրինակ Լինուքս օպերացիոն համակարգում։


```console
[user@Host ~]$ cat hash
user:$1$plJCD2DU$lpYpkehFUxysMkYmxtrGZ.:14107:0:99999:7:::
[user@Host ~]$ john hash
Loaded 1 password hash (FreeBSD MD5 [32/32])
guesses: 0  time: 0:00:00:21 46% (2)  c/s: 3102  trying: eilrahC
guesses: 0  time: 0:00:00:26 57% (2)  c/s: 3126  trying: Laddie2
```


## Հարձակման տեսակներ
John The Ripper-ը կարող է իրագործել հարձակում բառարանով, ամբողջական թվարկման և հիբրիդային ռեժիմներով։ Բառարանով հարձակման ժամանակ ծրագիրը վերցնում է կցված ֆայլում առաջարկված գաղտնաբառերը, հաշվում է հեշը և համեմատում թիրախի հեշի հետ։ Ծրագրի հետ տրամադրվում է 4 մլն տողանոց բառարան։ Ամբողջական թվարկման ռեժիմում ծրագիրը հավաքում է բոլոր հնարավոր տարբերակները։

Գաղտնաբառերի հավաքումը կատարվում է համակարգչի պրոցեսսորով, այն ունի ադապտացիա SSE, XOP, AVX, MMX տարբերակների համար։ Շատ հեշեր կարող են հաշվարկվել մի համակարգչի մի քանի միջուկների վրա մի անգամից շնորհիվ OpenMP-ի։ Միայն մի քանի տիպի հեշերի համար կարելի է օգտագործել նորագույն տեսաքարտերը։

## Գործածություն
Կարելի է օգտագործել մոռացված գաղտնաբառերի վերականգնման համար։

Ծրագիրը նեռարված Parrot Security OS, Kali Linux անվտանգության վրա մասնագիտացված Լինուքս բաշխումների կազմում։

Օգտագործվում է MD5 ֆորմատով աշխատող oclHashcat-plus 122 միլլիոն գաղտաբառերի վերականգնման համար և SHA1 ֆորմատի 146 մլն, չնայած անհարաժեշտություն կլինի կատարաել կոդի որոշակի փոփոխություններ։ Նաև օգտագործվել է LinkedIn–ի գաղտնաբառերի արտահոսքի ժամանակ։

Ծրագրի անալոգներն են համարվում՝ Hashcat, SAMInside, L0phtCrack 6, ophcrack, PasswordsPro, Cain/Abel։

## Ծանոթագրություններ

## Արտաքին հղումներ
* 
* John the Ripper-ը GitHub-ում

Կատեգորիա:Գաղտնագրություն
Կատեգորիա:GNU GPL արտոնագրով ծրագրային ապահովումներ
Կատեգորիա:Լինուքսի ծրագրային ապահովում
Կատեգորիա:Տեղեկատվական անվտանգություն
Կատեգորիա:Ազատ ծրագրային ապահովում
Կատեգորիա:Վնասակար ծրագրեր
Թուրք-մալթական հարաբերություններ

**Թուրք-մալթական հարաբերություններ,** երկկողմ դիվանագիտական հարաբերություններ Թուրքիայի և Մալթայի միջև։

## Պատմություն
Մալթան պատմական նշանակություն ունի թուրք ժողովրդի համար. Օսմանյան կայսրության ռազմածովային նավատորմի հայտնի ծովակալ Թուրգութ Ռեիսը սպանվել է 1565 թվականին Մալթայի թուրքերի համար անհաջող մեծ պաշարման ժամանակ։ 1873 թվականին օսմանցի սուլթան Աբդուլ Ազիզը կարգադրել է Մարսայում թուրքական ռազմական գերեզմանոց բացել։

## Քաղաքական հարաբերություններ
Մալթայի շահերը Թուրքիայում ներկայացվել են Վալետայի նստավայրի դեսպանի և Ստամբուլում գլխավոր հյուպատոսության միջոցով։ Մալթայում Թուրքիայի դեսպանատունը գտնվում է Ֆլորիանայում։ Երկու երկրներն էլ Եվրոպայի խորհրդի, Առևտրի համաշխարհային կազմակերպության և Միջերկրածովյան միության լիիրավ անդամներ են։ 2004 թվականի մայիսի 1-ից Մալթան Եվրոպական միության անդամ է, իսկ Թուրքիան այդ կազմակերպությանը անդամակցելու թեկնածու։

2003 թվականի հոկտեմբերին Անթալիայում երկու երկրների միջև ստորագրվել է ներդրումների փոխադարձ խրախուսման և պաշտպանության մասին համաձայնագիր, ինչպես նաև քաղաքական խորհրդատվական մեխանիզմի ստեղծման վերաբերյալ փոխըմբռնման հուշագիր։

## Առևտուր
2008 թվականին երկու երկրների միջև ապրանքաշրջանառության ծավալը կազմել է 1,124 միլիարդ ԱՄՆ դոլար, նախորդ տարվա նույն ժամանակահատվածի համեմատ աճ է գրանցվել 35%-ով։ 2007 թվականի սեպտեմբերի 7-ին թուրք-մալթական գործարար խորհուրդը և այլ միջկառավարական կազմակերպություններ առաջնահերթություն են տվել առևտրային կապերի զարգացմանը։

2008 թվականի դրությամբ 24 թուրքական ընկերություններ ներկայացված են եղել Մալթայում, իսկ նրանց համախառն կապիտալը կազմել է 1,3 միլիարդ ԱՄՆ դոլար։ Երկու երկրների միջև համագործակցության ոլորտներից մեկը ջրային ռեսուրսներն են. Մալթայում տեղակայված է Միջերկրական ծովում գտնվող նավանորոգարանի հիմնական ձեռնարկություններից մեկը, իսկ Թուրքիայում ակտիվորեն զարգանում է նավաշինությունը։ 2008 թվականին Air Malta-ն և Turkish Airlines-ը կոդ-շերինգի մասին համաձայնագիր են ստորագրել։

1997 թվականի սեպտեմբերի 19-ին երկրները զբոսաշրջության ոլորտում համագործակցության համաձայնագիր կնքեցին։ 2008 թվականին ավելի քան 3058 Մալթայի զբոսաշրջիկներ այցելել են Թուրքիա։

## Ծանոթագրություններ

Կատեգորիա:Թուրքիայի երկկողմ հարաբերություններ
Կատեգորիա:Մալթայի երկկողմ հարաբերություններ
Bad Wolves

**Bad Wolves** (), ամերիկյան հևի մետալ խումբ, որը ձևավորվել է 2017 թվականին։ Նրանք առավել հայտնի են The Cranberries խմբի «Zombie» հիթի 2018 թվականի իրենց քավեր տարբերակով։

## Պատմություն
մինի|Խմբի ֆրոնտմեն Թոմի Վեքսթի կենդանի ելույթը Rock am Ring 2019 փառատոնի ժամանակ

### Ձևավորում և «Disobey» (2017-2019)
Խմբի կազմի մեջ են մտնում վոկալիստ Թոմի Վեքսթը (Divine Heresy, Snot և Westfield Massacre խմբերի նախկին անդամ), թմբկահար Ջոն Բեքլինը (DevilDriver խմբի նախկին անդամ), առաջնային կիթառահար Դոք Քոյլը (God Forbid խմբի նախկին անդամ), ռիթմ կիթառահար Քրիս Քեյնը (Bury Your Dead և For the Fallen Dreams խմբերի նախկին անդամ) և բասիստ Քայլ Քոնքիելը (In This Moment, Scar the Martyr և Vimic խմբերի նախկին անդամ)։ Նրանց մենեջերը Five Finger Death Punch-ից Զոլթան Բաթորին է։

2015 թվականին Բեքլինը սկսել է երաժշտություն գրել, որից ստեղծվել է խմբի դեբյուտային ալբոմը։ Այն ձայնագրվել է AudioHammer Studios-ում պրոդյուսեր Մարք Լյուիսի հետ։ Խումբը հայտարարել է, որ թողարկելու է իր դեբյուտային ստուդիական ալբոմը՝ «Disobey»-ը 2018 թվականի մայիսի 11-ին։ 2017 թվականի մայիսին, Bad Wolves-ը թողարկել է իր առաջին սինգլը՝ «Learn to Live»-ը։

2017 թվականի նոյեմբերին Bad Wolves-ը թողարկել է երկրորդ սինգլը՝ «Toast to the Ghost»-ը։ 2018 թվականի հունվարի 18-ին նրանք թողարկել են երրորդ սինգլը, որը The Cranberries խմբի «Zombie» երգի քավերն էր։ Այն ընդգրկվել է Billboard-ի մի քանի չարթերում։ Երգը զբաղեցրել է Billboard 200-ի 23-րդ հորիզոնականը, և հասել է ավստրալիական չարթի 9-րդ հորիզոնականին։ Այն գլխավորել է ամերիկյան Billboard Mainstream Rock չարթը։ The Cranberries-ի վոկալիստը՝ Դոլորես Օ'Ռիորդանը, պետք է նրանց հետ ելույթ ունենար այս երգով, սակայն նա մահացել է ձայնագրումից մի քիչ առաջ։ Մահվան գիշերը՝ 2018 թվականի հունվարի 15-ին, Դոլորեսը ձայնային հաղորդագրություն է թողել իր ընկերոջը՝ E7LG-Europe-ի գլխավոր տնօրեն Դեն Ուեյթին, որտեղ առաջարկել է երգել այս երգը։ TMZ-ը հրապարակել է ձայնային հաղորդագրությունը 2018 թվականի ապրիլի 5-ին։ Երգի այս տարբերակի միակ պատասխանատուն Bad Wolves-ի երգիչ Թոմի Վեքսթն է։ Տեսահոլովակը թողարկվել է փետրվարի 22-ին։

## Խմբի անդամներ
* Թոմի Վեքսթ՝ առաջնային վոկալ
* Դոք Քոյլ՝ առաջնային կիթառ, բեք վոկալ
* Քրիս Քեյն՝ ռիթմ կիթառ, բեք վոկալ
* Քայլ Քոնքիել՝ բաս, բեք վոկալ
* Ջոն Բեքլին՝ հարվածայիններ

## Սկավառակագրություն
### Ստուդիական ալբոմներ

### Կենդանի ձայնագրությամբ ալբոմներ

### Մինի ալբոմներ
* *False Flags, Volume 1* (2018)
* *False Flags, Volume 2* (2018)
* *Zombie* EP (2018)
* *The Cross of Hell* (2020)

### Սինգլներ

### Գովազդային սինգլներ

### Տեսահոլովակներ

## Ծանոթագրություններ

## Արտաքին հղումներ
*

Կատեգորիա:2017 հիմնադրված երաժշտական խմբեր
Կատեգորիա:Ամերիկյան հևի մետալ երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Հևի մետալ խմբեր
Հովվի եկեղեցի (Ջուղա)

**Հովվի եկեղեցի** (հայտնի է նաև **Պոմբլոզի ժամ**, **Տավարածի եկեղեցի** անուններով), հայկական առաքելական ավերված եկեղեցի ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքում։ Ներկայում ամբողջությամբ ավերված է։

## Տեղադրություն
Հովվի եկեղեցին գտնվում էր քաղաքային գլխավոր քարավանատնից մոտավորապես 300 մետր հյուսիս-արևմուտք։ Դիմացի ափին՝ Իրանի տարածքում, գտնվում է համանուն մատուռը։

## Պատմություն
Հովվի եկեղեցին կառուցվել է 12-ից 13-րդ դարերում։ Եկեղեցու ներքին և արտաքին շարվածքներում ագուցված մի շարք խաչքարերի վիմագրություններից կարելի է ենթադրել, որ այն վերանորոգվել է 16-րդ դարում։ Խորհրդային ժամանակներում եկեղեցին դեռ կանգուն էր, երեսպատման քարերի ու խաչքարերի, ծածկի սալերի և այլ մասերի քարերի մի մասը թափված էին և կոտրատված։

## Ճարտարապետական նկարագիր
Հովվի եկեղեցին փոքր չափի, միակ մուտքով կենտրոնագմբեթ հուշարձան էր։ Ներսից խաչաձև էր, իսկ դրսից քառակուսուն մոտ հատակագծով։ Կառուցված էր տեղական կարմիր երանգով քարերով։ Իր ճարտարապետական տեսքի և տեղանքի շնորհիվ ձուլվում էր շրջակա լեռներին։

### Գերեզմանատներ
Եկեղեցին գրեթե բոլոր կողմերից շրջափակված է 16-ից 17-րդ դարերի գերեզմանաքարերով ու խաչքարերով, որոնց մի մասը խորհրդային ժամանակաշրջանում դեռևս տեղում էին թեկուզ կոտրատված վիճակով, իսկ արձանագրությունները՝ եղծված։ Եկեղեցուց փոքր ինչ դեպի հարավ՝ լեռնալանջին, գտնվում էր մեկ այլ գերեզմանատուն, որտեղ կային մի շարք խոյաձև տապանաքարեր և գեղաքանդակ խաչքարեր։

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Ջուղա քաղաք
Կատեգորիա:Ջուղայի շրջանի վանքեր և եկեղեցիներ
Մեմի Գամեր

**Մերի Ուիլա «Մեմի» Գամեր** (, ), կինոյի և հեռուստատեսության ամերիկացի դերասանուհի։

Դերասանուհի Մերիլ Սթրիփի դուստրը։

## Վաղ տարիներ
Մերի Գամերը ծնվել է 1983 թվականի օգոստոսի 3-ին դերասանուհի Մերիլ Սթրիփի և քանդակագործ Դոն Գամերի ընտանիքում։ Նա իր ավագ եղբոր՝ Հենրիի և քույրերի՝ Գրեյսի ու Լուիզայի հետ մեծացել է Լոս Անջելեսում, Կալիֆոռնիայում և Կոնեկտիկուտում։

Գամերը հաճախել է Միս Պորտյորի դպրոց, հետո ավարտել է Կոնեկտիկուտի Կենտիի դպրոցը, իսկ ավելի ուշ կրթությունը շարունակել է Հյուսիսարևմտյան համալսարանում, որն ավարտել է 2005 թվականին։

## Կարիերա
Գամերը երկրորդական պլանի իր դերերով հայտնի է հեռուստատեսությունում և «Լավ կինը», «Առանց կոորդինատների» հեռուստասերիալներում, որոնք հեռարձակվել են 2011 թվականին։

Կինոյում փոքր դերերով նկարահանվել է «Սատանան կրում է Պրադա» (2006) և «Երեկո» (2007) ֆիլմերում, բայց, վերջին հաշվով, նրա մասնակցությամբ տեսարանները ֆիլմից կտրվել են։ 2012 թվականին գլխավոր դեր է ստացել «Բժիշկ Էմիլի Օուենս» հեռուստասերիալում։

## Անձնական կյանք
2011-2013 թվականներին Մեմին ամուսնացած է եղել դերասան Բենջամին Ուոքերի հետ։

2018 թվականի օգոստոսին կայացել է Մեմիի նշանադրությունը սցենարիստ և պրոդյուսեր Մեհար Սեթհիի հետ։ 2019 թվականին զույգն ունեցել է որդի։

## Ֆիլմագրություն

## Թատրոնի դերեր
* 2018 — «Our Very Own Carlin McCullough»
* 2017 — «The Siegel»
* 2015 — «Ugly Lies the Bones»
* 2008 — «Քեռի Վանյա» / *Uncle Vanya*
* 2008 — «Վտանգավոր կապեր» / *[[:en:Les Liaisons Dangereuses (play)|Les Liaisons Dangereuses]]*
* 2008 — «Hunting and Gathering»
* 2007 — «Դեզդեմոնա» / *Desdemona*
* 2007 — «The Autumn Garden»
* 2006 — «The Water’s Edge»
*2005 — «Mr. Marmalade»
*2004 — «The House of Blue Leaves»
* 2004 — «12 Volt Heart»
*2003 — «The Laramie Project»

## Ծանոթագրություններ

Կատեգորիա:1983 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Նյու Յորք քաղաքում ծնվածներ
Կատեգորիա:Օգոստոսի 3 ծնունդներ
THQ Nordic

**THQ Nordic**, եվրոպական ընկերություն, որը զբաղվում է համակարգչային խաղերի հրատարչությամբ։ THQ Nordic-ի գլխավոր գրասենյակը գտնվում է Վիեննայում։ Ընկերությունը հիմնադրվել է շվեդացի ձեռնարկատեր Լարս Վինգեֆորի կողից, նրա պորտֆելը կազմված է այլ ընկերություններից ձեռք բերված ապրանքանիշներից և բրենդներից։ Այդ ընկերություններից են՝ JoWooD Entertainment, DreamCatcher Interactive, THQ, Digital Reality և NovaLogic, THQ Nordic-ը նաև ղեկավարում է մի շարք դուստր ընկերությունների՝ համակարգչային խաղեր մշակող մի շարք ստուդիաներ, որոնք նույնպես գնվել են այլ ընկերություններից։ 2016 թվականին ընկերությունը անվանափոխվեց դառնալով THQ Nordic-ի։

## Պատմություն

Շվեդացի ձեռնարկատեր Լարս Էրիկ Օլաֆ Վինգերֆորսը հիմնադրեց ընկերությունը 2012 թվականին։

2013 թվականի ապրիլին ընեկերությունը սննկացած THQ-ից գնեց Darksiders, Red Faction և MX vs. ATV խաղաշարքերի իրավունքները, որը արժեցավ 4,9 մլն դոլլար։ Ավելի ուշ 2013 թվականին ընկերությունը գնեց Desperados և Silver ապրանքանիշները Atari-ից։

2016 թվականի օգոստոսի 12-ին հայտարարվեց, որ ընկերություն փոխում է անունը դառնալով THQ Nordic։

## Հրապարակված խաղերի ցանկ

## Դուստր ստուդիաներ
*  Grimlore Games գնտվում է Մյունխենում, հիմանդրվել է 2013 թվականին։
*  Rainbow Studios գտնվում է Ֆինիքսում, հիմնադրվել է 1996 թվականին, գնվել է 2013 թվականին։
*  Mirage Game Studios գտնվում է Կարլստադում, հիմնվել է 2016 թվականին։
*  Black Forest Games գնտվում է Օֆենբուրգում, հիմնվել է 2012 թվականին։
*  Pieces Interactive գտնվում է Շյովդում, հիմնադրվել է 2015 թվականին։
*  Experiment 101, գտնվում է Ստոկհոլմում, հիմնադրվել է 2015 թվականին։
*   Bugbear Entertainment գնվում է Հելսինկիյում, հիմնվել է 2000 թվականին։
*  Piranha Bytes գտնվում է Էսսենում, հիմնադրվել է 1997 թվականին։
*  Gunfire Games գտնվում է Օստինում, հիմնվել է 2014 թվականին։
*  Milestone s.r.l գտնվում է Միլանում, հիմնվել է 1994 թվականին։

## Ծանոթագրություններ

## Արտաքին հղումներ
* Պաշտոնական կայք
* nordicgames on MobyGames

Կատեգորիա:1993 հիմնադրված ընկերություններ
Կատեգորիա:2011 հիմնադրումներ
Կատեգորիա:ԱՄՆ-ի համակարգչային խաղերի արտադրողներ
Կատեգորիա:Համակարգչային խաղեր արտադրողներ այբբենական կարգով
Կատեգորիա:Շվեդիայի ընկերություններ
Կատեգորիա:Վիեննայի ընկերություններ
Բրիթնի Սփիրսի սկավառակագրություն

**Բրիթնի Սփիրսի սկավառակագրություն,** ամերիկացի փոփ-երգչուհի Բրիթնի Սփիրսի ալբոմները։ Թողարկել է 9 ստուդիական ալբոմ, 3 հավաքածու, 42 սինգլ, 2 պրոմոսինգլ և 6 տեսաալբոմ։ 1997 թվականին Բրիթնին պայմանագիր է կնքել «Jive Records» ձայնագրման ստուդիայի հետ և 1999 թվականի հունվարին թողարկել իր առաջին «*[[...Baby One More Time (ալբոմ)|...Baby One More Time»]]* ալբոմը։ Ալբոմը զբաղեցրել է «Billboard 200»-ի առաջին հորիզոնականը և ավելի ուշ դարձել տասնչորսապատիկ պլատինե ԱՄՆ-ում և եռապատիկ պլատինե՝ Մեծ Բրիտանիայում։ Ալբոմը ներառել է «...Baby One More Time» երգը, որը հայտնվել էր աշխարհի շատ հիթ-շքերթներում՝ գլխավորելով «Billboard Hot 100» և «UK Singles Chart» հիթ-շքերթները և դառնալով Մեծ Բրիտանիայի ամենավաճառվող սինգլներից մեկը ողջ պատմության ընթացքում։ Ալբոմը ներառում է նաև այլ սինգլներ, ինչպիսիք են «(You Drive Me) Crazy»-ն և «Born To Make You Happy»-ն, որը դարձել է Սփիրսի երկրորդ սինգլը և հայտնվել բրիտանական հիթ-շքերթի առաջին հորիզոնականում։

16 ամիս անց թողարկվել է Սփիրսի երկրորդ ստուդիական ալբոմը՝ «*Oops!… I Did It Again»*: Թողարկումից հետո առաջին շաբաթվա ընթացքում ալբոմը գնվել է 1,3 միլիոն անգամ ԱՄՆ-ում՝ դրանով իսկ նոր ռեկորդ սահմանելով երգչուհիների շրջանում։ Ալբոմը դարձել է տասնապատիկ պլատինե ԱՄՆ-ում և երեք անգամ պլատինե՝ Մեծ Բրիտանիայում։ 2001 թվականի նոյեմբերին թողարկվել է երգչուհու երրորդ՝ «*Britney*» ալբոմը, որը կրկին հայտնվել է «Billboard 200» հիթ-շքերթի գագաթում։ Ալբոմը ներառում է «I' m a Slave 4 U» հիթը, որի քննադատները նշել են երգչուհու ոճի փոփոխությունը բաբլգամ-փոփից մինչև դանս-փոփ և ուրբան-փոփ։

Երաժշտական գործունեության ողջ ընթացքում Սփիրսը վաճառել է ավելի քան 100 միլիոն ձայնագրություն ամբողջ աշխարհում՝ դառնալով ամենավաճառվող փոփ կատարողներից մեկը։ Բացի այդ, Սփիրսը, վաճառված ալբոմների քանակով, ԱՄՆ-ի երգչուհիների շրջանում զբաղեցնում է ութերորդ տեղը։

### Ստուդիական ալբոմներ

### Հավաքածուներ

### Մինի ալբոմներ

## Սինգլներ

### Պրոմոսինգլներ

### Այլ ելույթներ

## Վերնագրի տեքստ

## Տեսաալբոմներ
* 1999՝ *Time Out with Britney Spears*
* 2000՝ *Live and More!*
* 2001՝ *Britney: The Videos*
* 2002՝ *Live from Las Vegas*
* 2004՝ *In the Zone*
* 2004՝ *Greatest Hits: My Prerogative*
* 2011՝ *Britney Spears Live: The Femme Fatale Tour*

## Վավերագրական ֆիլմեր
* 2002՝ *Stages: Three Days in Mexico*
* 2005՝ *Britney & Kevin: Chaotic*
* 2009՝ *Britney: For the Record*
*2011՝ *I Am the Femme Fatale*
* 2013՝ *I Am Britney Jean*

## Մատենագրություն

## Ծանոթագրություններ

## Արտաքին հղումներ
* Բրիթնի Սփիրսը Allmusic կայքում։

Կատեգորիա:Բրիթնի Սփիրս
Կատեգորիա:Սկավառակագրություններ
Ալեքսանդար Տրայկովսկի

**Ալեքսանդար Տրայկովսկի** (, ), մակեդոնացի ֆուտբոլիստ, Հյուսիսային Մակեդոնիայի հավաքականի հարձակվող։

## Ակումբային կարիերա
[thumb|left|190px|Տրայկովսկին [Հյուսիսային Մակեդոնիայի Հանրապետության ֆուտբոլի ազգային հավաքական|Հյուսիսային Մակեդոնիայի հավաքականի կազմում]]

Ալեքսանդար Տրայկովսկին «Ցեմենտարնիցա» ակումբի սան է։ 2009 թվականին կատարել է նորամուտը Մակեդոնիայի առաջնությունում։ 2010 թվականի ամռանը Տրայկովսկին տեղափոխվել է խորվաթական «Ինտեր» (Զապրեշիչ)։ «Իստրա 1961» ակումբի դեմ խաղում կատարել է նորամուտը Խորվաթիայի առաջնությունում։ 2011 թվականի մարտի 11-ին «Լոկոմոտիվայի» դեմ խաղում Ալեքսանդարը խփել է իր առաջին գոլն «Ինտերի» կազմում։ 2011 թվականի ամռանը Տրայկովսկին տեղափոխվել է բելգիական «Զյուլտե Վարեգեմ»։ Տրանսֆերի արժեքը կազմել է 500 հազար եվրո։ Հուլիսի 30-ին՝ «Լոքերեն» ակումբի դեմ խաղում կատարել է նորամուտը Ժյուպիլե լիգայում։ Օգոստոսի 6-ին «Աուդ Հևերլե Լյովենի» դեմ խաղում Ալեքսանդարը խփել է իր առաջին գոլը «Զյուլտե Վարեգեմ» ակումբում։

2014 թվականի սկզբին վարձավճարով տեղափոխվել է «Մեխելեն»։ Հուլիսի 27-ին՝ «Անդերլեխտի» դեմ խաղում կատարել է նորամուտը նոր թիմում։ Փետրվարի 15-ին՝ «Օստենդե» ակումբի դեմ խաղում Ալեքսանդարը խփել է իր առաջին գոլը «Մեխելենի» կազմում։ Վարձավճարային պայմանագրի ժամկետի ավարտից հետո վերադարձել է «Զյուլտե Վարեգեմ»։

2015 թվականի ամռանը Տրայկովսկին տեղափոխվել է իտալական «Պալերմո»։ Օգոստոսի 23-ին «Ջենոայի» դեմ խաղում նշել է նորամուտը իտալական սերիա Ա-ում։ Դեկտեմբերի 12-ին «Ֆրոզինոնեի» դեմ խաղում խփել է իր առաջին գոլը «Պալերմոյի» կազմում։ 2017 թվականին թիմը դուրս է մնացել էլիտայից, բայց Տրայկովսկին մնացել է ակումբում։

## Միջազգային կարիերա
2011 թվականի օգոստոսի 10-ին Ալեքսանդար Տրայկովսկին կատարել է նորամուտը Մակեդոնիայի հավաքականում՝ մասնակցելով Ադրբեջանի հավաքականի դեմ ընկերական խաղին։ 2013 թվականի օգոստոսի 14-ին Բուլղարիայի հավաքականի դեմ խաղում խփել է իր առաջին գոլն ազգային հավաքականի կազմում։ 2015 թվականի նոյեմբերի 12-ին Չեռնոգորիայի հավաքականի դեմ խաղում Ալեքսանդարը ձևակերպել է հեթ-տրիկ։

### Մակեդոնիայի հավաքականում խփած գոլերը

## Ծանոթագրություններ

## Արտաքին հղումներ
* Ֆուտբոլիստի էջը sports.ru կայքում
* Profile at Macedonian Football

Կատեգորիա:Զյուլտե Վարեգեմի ֆուտբոլիստներ
Կատեգորիա:Ինտեր Զապրեշիչի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Սուրբ Աստվածածին եկեղեցի (Ջուղա)

**Սուրբ Աստվածածին եկեղեցի**, հայկական առաքելական եկեղեցի ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքում։ Ներկայում ամբողջությամբ ավերված է։

## Տեղադրություն
Եկեղեցին կառուցվել է Ջուղա քաղաքի արևելյան կողմում՝ անմիջապես քաղաքը շրջափակող պարսպի մոտ, բարձր բլրանման ապառաժի վրա։

## Պատմություն
Սուրբ Աստվածածին եկեղեցին հիմնադրվել է 12-ից 13-րդ դարերում։ 16-րդ դարի վերջերին եկեղեցում վերանորոգման աշխատանքներ են իրականացվել։

## Ճարտարապետական նկարագիր
### Եկեղեցի
Սուրբ Աստվածածին եկեղեցին ուներ ուղղանկյուն հատակագիծ, զույգ ավանդատներ և արևելյան կողմում աբսիդ։ Շինության հյուսիսային և արևելյան պատերը շարված էին բնական ժայռերի վրա։ Շարվածքը հիմնականում ճեղքված քարերից է իրականացվել։ Եկեղեցու ներքին տարածքը ծեփապատ էր։
 
Եկեղեցու ներսի հարդարանքում՝ ավանդատների և բեմի շարվածքներում, տեղադրված են եղել Սահակին, Մինասին, Խերամին և այլ ջուղայեցիներին հիշատակող խաչքարեր։

Արդեն խորհրդային տարիներին եկեղեցու արևմտյան, հարավ-արևելյան կողմերում կանգնեցված մի շարք խաչքարեր տեղահան էին արված։

### Պարիսպ
Սուրբ Աստվածածին եկեղեցին չորս կողմերից շրջափակված էր բավականին բարձր և ամուր պարսպով։ Այն հուշարձանին փոքրիկ բերդի տպավորություն էր հաղորդում։

### Գերեզմանատուն
Եկեղեցին ուներ իր գերեզմանոցը, որը գտնվում էր փոքր ինչ հեռու՝ նրա հարավ-արևմտյան կողմում, փոքր բլրակի արևմտյան լանջի վրա։ Այն իրենից ներկայացնում էր շուրջ 60 խաչքարերով և այլ տապանաքարերով գերեզմանատուն։ Խաչքարերը թվագրվում էին 16-ից 17-րդ դարերով։ Արդեն խորհրդային տարիներին խաչքարերը կիսով չափ ընկած կամ հողի մեջ թաղված էին։ Գերեզմանոցում գտնված տապանաքարերն ու խաչքարերը կարևոր տեղեկություններ են հաողրդել Ջուղա քաղաքի անցյալի մասին։

## Ծանոթագրություններ

Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Ջուղա քաղաք
Կատեգորիա:Ջուղայի շրջանի վանքեր և եկեղեցիներ
Dinero

**«Dinero»** (), ամերիկացի երգչուհի Ջենիֆեր Լոպեսի երգը, որում մասնակցություն են ունեցել պրոդյուսեր Dj Khaled-ը և հիփ հոփ երգչուհի Քարդի Բին։ Սինգլը սթրիմինգի և ներբեռնման համար հասանելի է դարձել 2018 թվականի մայիսի 17-ին։

Երգն անվանակարգվել է «Teen Choice Awards» մրցանակաբաշխության ժամանակ՝ «Լավագույն լատիներեն երգ» անվանակարգում, իսկ պաշտոնական երաժշտական տեսահոլովակն անվանակարգվել է «MTV Video Music Awards» մրցանակաբաշխության ժամանակ՝ «Լավագույն լատիներեն երգ» և «Լավագույն կոլլաբորացիա» անվանակարգերում և հաղթանակ է տարել։

## Հիթ-շքերթ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Քարդի Բիի սինգլներ
Կատեգորիա:Ջենիֆեր Լոպեսի երգեր
Ռադոմիր Ջալովիչ

**Ռադոմիր Ջյալովիչ** (, ), չեռնոգորացի ֆուտբոլիստ, «Ռուդար» (Պլևլյա) ակումբի հարձակվող։ Հանդես է եկել Չեռնոգորիայի ազգային հավաքականում։

## Ակումբային կարիերա
Ռադոմիր Ջյալովիչն իր պրոֆեսիոնալ կարիերան սկսել է իր հայրենի քաղաքի «Եդինստվո» թիմի կազմում։ 2000 թվականի հունիսին տեղափոխվել է «Ցրվենա Զվեզդա», որի կազմում 2000/01 մրցաշրջանում դարձել է Հարավսլավիայի չեմպիոն։ Հաջորդ մրցաշրջանում Ջյալովիչը հանդես է եկել մեկ այլ բելգրադական ակումբում` «Ժելեզնիկում»։

2002 թվականի հուլիսին տեղափոխվել է խորվաթական «Զագրեբ», որի կազմում խաղացել է երկուսուկես մրցաշրջան և երկու անգամ դարձել է թիմի լավագույն ռմբարկուն 2002/03 և 2003/04 մրցաշրջաններում։ 2005 թվականի հունվարին Ջյալովիչը տեղափոխվել է Բիլեֆելդի «Արմինիա»։ «Արմինիայից» հետո նա մեկնել է Թուրքիա, որտեղ մեկ մրցաշրջան է անցկացրել «Կեսարիա Էրիքիյեզպոր» ակումբի կազմում։ 2007/08 մրցաշրջանում Ռադոմիրը խաղացել է «Ռիեկայի» կազմում։ 2008 թվականի հուլիսին տեղափոխվել է Բուխարեստի «Ռապիդ», որի կազմում խաղացել է երկու տարի։ 2010 թվականի հուլիսին նա վերադարձել է «Ռիեկա»։

2011 թվականի մարտի 10-ին Ջյայլովիչը տեղափոխվել է Պերմի «Ամկար»՝ պայմանագիր կնքելով 3,5 տարի ժամկետով։ Պերմում անցկացրած մեկուկես տարվա ընթացքում Ռադոմիրը չի կարողացել գոլ խփել պաշտոնական խաղերում, ինչի արդյունքում վաճառվել է  Իրանի առաջնության «Սպահան» ակումբին։

## Միջազգային կարիերա
«Զագրեբում» ելույթների ժամանակ Ռադոմիրը ցանկություն է հայտնել խաղալ Խորվաթիայի հավաքականի կազմում։ Նա Չեռնոգորիայի հավաքականում նորամուտը նշել է 2007 թվականի հոկտեմբերի 17-ին՝ Էստոնիայի դեմ ընկերական խաղում։ Հավաքականում իր առաջին գոլը խփել է 2008-ի մարտի 26-ին Նորվեգիայի դեմ խաղում։ Նորաստեղծ ազգային հավաքականի առաջին 40 խաղերից մասնակցել է 26 խաղի։ Վերջինը հանդիպումը, որը նա անցկացրել է Չեխիայի դեմ, եղել է 2012 թվականի Եվրոպայի առաջնության անցումային խաղերում։ 2012 թվականի փետրվարին Իսլանդիայի հետ ընկերական հանդիպում չհրավիրելուց հետո հայտարարել է ազգային հավաքականում իր կարիերան ավարտելու մասին։

**Ընդհանուր՝ 26 հանդիպում / 7 գոլ, 12 հաղթանակ, 5 ոչ-ոքի, 9 պարտություն**

(թարմացվել է 2012 թվականի փետրվարի 21-ի դրությամբ)

## Ձեռքբերումներ
; «Ցրվենա Զվեզդա»
* Հարավսլավիայի չեմպիոն – 2000/01

; Սերբիա և Չեռնոգորիա (մինչև 21 տարեկան)
* Եվրոպայի երիտասարդական առաջնության արծաթե մեդալակիր – 2004

## Ծանոթագրություններ

## Արտաքին հղումներ
* 
* Radomir Đalović: Koja je tajna uspjeha Crne Gore? A Cico, brate, nego 'ko?!

Կատեգորիա:Ամկար Պերմի ֆուտբոլիստներ
Կատեգորիա:Արմինիայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Զագրեբի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Ռիեկայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ցրվենա Զվեզդայի ֆուտբոլիստներ
Ring (երգ)

**«Ring»** (), ամերիկացի հիփ հոփ երգչուհի Քարդի Բիի երգը, որը ձայնագրել է Քեյլանիի մասցակցությամբ։ Երգն ուղարկվել է ԱՄՆ-ի ռադիոկայաններ 2018 թվականի օգոստոսի 28-ին որպես երգչուհու *[[Invasion of Privacy]]* ալբոմի հինգերորդ սինգլ։ Երգը կարողացել է հասնել ''Billboard'' Hot 100 հիթ-շքերթի 8-րդ հորիզոնականին։

Երաժշտական տեսահոլովակը նկարահանել է Մայքլ Հոն և թողարկվել է 2018 թվականի օգոստոսի 20-ին։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Քարդի Բիի սինգլներ
Ալվա Բելմոնտ

**Ալվա Բելմոնտ** (, , ի ծնե՝ **Ալվա Էրսկին Սմիթ**, ), սուֆրաժիստների շարժման հայտնի դեմքերից, նշանակալի կարողության սեփականատեր։ Տարբերվել է իր բարձրաշխարհիկ վարվելաձևով և այլ մարդկանց կարծիքը չընդունելով։ Հայտնի է շնորհիվ իր էներգիայի, կրթվածության։

Թաղվել է Վուդլոն գերեզմանատանը։

## Ընտանիք
1875 թվականի ապրիլի 20-ին ամուսնացել է Ուիլյամ Քիսեմ Վինդերբիլտի հետ, ամուսնության արդյունքում ունեցել են երեք երեխա.

* Կոնսուելո (1877-1964), հայտնի գեղեցկուհի, որն ամուսնացել է Մալբորո 9-րդ դքսի հետ,
* Ուիլյամ Քիսեմ II (1878-1944),
* Հարոլդ Սթիրլինգ (1884-1970)։
Ուիլյամ Քիսեմից ամուսնալուծվելուց հետ ամուսնացել է Օլիվեր Հեզարդ Պերի Բելմոնտի հետ, որը նրա առաջին ամուսնու հին ընկերն էր։

## Ծանոթագրություններ

## Գրականություն
* Lasch, Christopher. "Alva Erskine Smith Vanderbilt Belmont," in Edward James, ed., *Notable American Women* (1971)
**The Vanderbilt Women: Dynasty of Wealth, Glamour and Tragedy* Clarice Stasz. New York, St. Martin's Press, 1991; iUniverse, 2000.
**Fortune's Children: The Fall of the House of Vanderbilt* Arthur T Vanderbilt. Morrow, 1989.
**Consuelo and Alva Vanderbilt: The Story of a Daughter and a Mother in the Gilded Age.* Amanda Mackenzie Stuart. New York: Harper Collins, 2005.
**The Barons of Newport: A Guide to the Gilded Age.* Terrence Gavan. Newport: Pineapple Publications, 1998. 

## Արտաքին հղումներ
* 75 Suffragists

Կատեգորիա:Ամերիկացի հասարակական գործիչներ
Կատեգորիա:Ամերիկացի սուֆրաժիստներ
Կատեգորիա:Ամերիկացի ֆեմինիստներ
Կատեգորիա:Կանանց իրավունքներ
Կատեգորիա:Ֆեմինիստներ
Կատեգորիա:Ամերիկացի բարերարներ
Չյուրյուքսուլու Մահմուդ փաշա

**Չյուրյուքսուլու Մահմուդ փաշա** (, ), Օսմանյան կայսրության պետական գործիչ, ռազմածովային նավատորմի նախարար։

## Կենսագրություն
Մահմուդ փաշան ծնվել է 1864 թվականին Քոբուելթիում (այժմ` Աջարիա)`ծագումով վրացի է։

1909 թվականից հետո Մահմուդ փաշան մասնակցել է օսմանյան բանակի արդիականացմանը՝ գերմանական գերագույն հրամանատարության հովանու ներքո։ Նա նշանակվել է «Միություն և առաջադիմություն» կուսակցության ձևավորած կառավարության հանրային աշխատանքների նախարար։

Երբ սկսվեց Առաջին համաշխարհային պատերազմը, Մահմուդը դեմ էր արտահայտվում Օսմանյան կայսրության ներքաշմանը՝ բանակի անպատրաստ լինելու պատճառով։ «Միություն և առաջադիմություն»-ում նա եղել է հայտնի ու հարգված անձնավորություն։

1914 թվականին Մահմուդ փաշայի թեկնածությունը սուլթանի կողմից առաջադրվեց Օսմանյան Սենատում (Այան Մեջլիսի)։ Առաջին համաշխարհային պատերազմում Օսմանյան կայսրության պարտությունից հետո՝ Մահմուդ փաշան գլխավորեց խաղաղության բանակցությունների հանձնաժողովը։ 1919 թվականին հայերի հետ համաձայնագրով ձեռք բերված տարածքային զիջումներին Մահմուդ փաշայի աջակցելը՝ քննադատության է արժանացել Մուսթաֆա Քեմալ Աթաթուրքի կողմից։

1920 թվականի մարտի 22-ին Մահմուդ փաշան «Միություն և առաջադիմություն» կուսակցության, այն եզակի անդամներից էր, որոնք ձերբակալվեցին և բրիտանական իշխանությունների կողմից ուղարկվեցին Մալթայի դատարան։ Հայրենադարձությունից հետո՝ 1921 թվականին, նա վերադարձել է Օսմանյան կայսրություն։ Մահմուդ փաշան մահացել է 1931 թվականի հուլիսի 31-ին Ստամբուլում։

## Ծանոթագրություններ

Կատեգորիա:Առաջին համաշխարհային պատերազմի օսմանյան մասնակիցներ
Կատեգորիա:Միություն և առաջադիմություն կուսակցության քաղաքական գործիչներ
Կատեգորիա:Օսմանյան գեներալներ
Կատեգորիա:Օսմանյան կայսրության նախարարներ
Members Only, Vol. 3

**«Members Only, Vol. 3»**, ամերիկացի ռեփեր XXXTentacion-ի թողարկած միքսթեյփը, որում մասնակցություն է ունեցել հիփ հոփ Members Only խումբը՝ 2017 թվականի հունիսի 26-ին։ Միքսթեյփը պարունակում է մի քանի երգ՝ Members Only-ի, Ski Mask the Slump God-ի, Wifisfuneral-ի, Bass Santana-ի, Robb Banks-ի, Craig Xen-ի և այլոց մասնակցությամբ։ Դա եղել է վերջին միքսթեյփը, որը կյանքի օրոք թողարել է XXXTentacion-ը, քանի որ 2018 թվականի հունիսի 18-ին նա սպանվել է Ֆլորիդա նահանգի, Դիրֆիլդ Բիչ քաղաքում։ «DisDaHateSongBby: /» նախագծի ավարտը՝ միքսթեյփի Wifisfuneral *Boy Who Cried Wolf* երգն է և ի սկզբանե այն թողարկվել է այդ միքսթեյփի հետ։

## Երգացանկ

## Հիթ-շքերթներ

## Ծանոթագրություններ

Կատեգորիա:XXXTentacion-ի ալբոմներ
Իտալա-մալթական հարաբերություններ

**Իտալա-մալթական հարաբերություններ,** երկկողմ դիվանագիտական հարաբերություններ Իտալիայի և Մալթայի միջև։

## Պատմություն
### Գաղութային ժամանակներ
Մալթան և Ապենինյան թերակղզին կապում են աշխարհագրական մտերմության հետևանքով հարաբերությունների վաղեմի պատմությունը։ Մալթան Սիցիլիայի թագավորության մի մասն է եղել մինչև 1194 թվականը։ 1940 թվականի հունիսից մինչև 1942 թվականի դեկտեմբեր Բրիտանական կայսրությունը Մալթայի համար պայքարում էր «առանցքի» երկրների հետ և հաղթանակ տարել։

### Անկախություն
1964 թվականին Մալթան անկախություն ձեռք բերեց և դարձավ ՄԱԿ-ի լիիրավ անդամ։ Իտալիան առաջին երկիրն էր, որը դիվանագիտական ներկայացուցչություն էր հիմնել Մալթայում և դեսպան նշանակել այնտեղ (որի նստավայրը գտնվում էր Տա Շբիշում)։ 1964 թվականի դեկտեմբերի 1-ին Իտալիայի դեսպանն իր հավատարմագրերն է հանձնել Մալթայի գեներալ-նահանգապետ Սըր Մորիս Դորմանին։

1980 թվականին Մալթան Իտալիայի հետ համաձայնագիր է կնքել չեզոքության մասին, որի համաձայն Հռոմը հանդես է եկել որպես այդ երկրի անվտանգության երաշխավոր։

## Առևտուր
Իտալիան ապրանքների արտահանման գործում Մալթայի մեծությամբ երրորդ տնտեսական գործընկերն Է (9,4 %) և ներմուծման ծավալով առաջինն է (23 %)։

## Դիվանագիտական ներկայացուցչություններ
* Իտալիան ունի դեսպանատուն Վալետայում
* Մալթան դեսպանատուն ունի Հռոմում։

## Ծանոթագրություններ

Կատեգորիա:Իտալիայի երկկողմ հարաբերություններ
Կատեգորիա:Մալթայի երկկողմ հարաբերություններ
Don't Bring Me Down (երգ)

**Don't Bring Me Down (երգ),** 2003 թվականին թողարկված Սիայի երգերից։ Այն պաշտոնապես թողարկվել է 2003 թվականի նոյեմբերին, Ավստրալիայում, իսկ Մեծ Բրիտանիայում՝ 2004 թվականին փետրվարի 9-ին։ Իր Colour the Small One ալբոմի առաջին սինգլն է (2004)։ Երգը գրվել է Սիայի և Բլաիր Մըքկիչանի կողմից, որը վերջին ժամանակներում աշխատել է  Brit Award-ում հաղթած «Your Game» երգի վրա։

*The making of Colour the Small One* երգի տեսանյութի ժամանակ Սիան բացատրել է. «Այս երգը գրելու ընթացքում ես թմրանյութ չեմ օգտագործել»։

Երգը հնչել է նաև *[[36th Precinct (Film)|36th Precinct]]* ֆիլմի սաունդրեքում։

## Տեսահոլովակը
Տեսահոլովակում հնչել է երգի կենդանի ձայնագրությունը, որը հնչել է Lady Croissant համերգային ալբոմում 2007 թվականին։ Տեսահոլովակի մեջ Սիան երգում էր կանաչ ֆոնին, իսկ տեսարաններից մեկում կար Էլլա անունով մի աղջիկ, որը խաղում էր փուչիկներով և պաղպաղակ էր ուտում։

## Քննադատություն
Կաթերին Թոմիլսոնը Մեծ Բրիտանիայից ասել է. «Don't Bring Me Down-ի առանձնահատկություններից մեկը խռպոտ վոկալն է, որն արտացոլում է վերջին ժամանակաշրջանի երաժշտական ոճը։ Սա  կպչում է մարդկանց իր երազական վոկալով ու լարերով»։ Թարեք Ջոնեիմը Contact Music-ից ասել է. «Նրա ձայնը արտահայտում է համոզմունք, անհրաժեշտության դեպքում նաև ցույց է տալիս երգի խորությունը։ Հենց սա է Սիայի առանձնահատկությունը, որ գրավում է իր լսարանին»։  Կարմին Պասկուզին արձագանքելով երգին և ալբոմին ասել է. «Նրա ակուստիկ գիտառը նստած է մեր բոլորի լարերի վրա»։

## Ծանոթագրություններ



Կատեգորիա:2003 սինգլներ
Կատեգորիա:Սիայի երգեր
Lighters (երգ)

**«Lighters»**, հիփ հոփ ժանրի ամերիկյան Bad Meets Evil դուետի երգը՝ դեբյուտային EP ալբոմից։ Դուետի կազմում են Էմինեմը և Royce da 5'9"-ը՝ **-ից։ Երգի կրկներգը կատարում է ամերիկացի երգիչ և երգերի հեղինակ Բրունո Մարսը։ Արտադրությամբ զբաղվել են Էմինեմը, Բեթլ Ռոյը և The Smeezingtons խումբը։

## Երգի մասին
Երգը նվիրված է Էմինիմին, որը հրաժարվել է թմրանյութերից և ալկոհոլից և վերադառնում է դեպի՝ ռեփը և Ռոյսի փառքի արևածագին։ Երգն ունի նաև տեսահոլովակ։ Էմինեմի դրվագը սկսվում է նրա բնակարանում, որտեղ երգիչը նստած է բազմոցին և փորձում է երգ գրել, բայց չի կարողանում։ Ռոյսի հատվածի դրվագը սկսում է բանտախցում։ Տեսահոլովակը հանդիսանում է անցյալի ուղերձ. օրինակ Էմինեմը տեսահոլովակում սպիտակ մազերով է՝ ինչպես 2009 թվականին, իսկ Ռոյսը ցուցադրվում է բանտախցում, քանի որ նախկինում որոշակի ժամանակով բանտարկված է եղել։ Արդյուքնում երկու հերոսն էլ ըստ սյուժեի գտնում են դռնակներ, ինչից հետո դուրս են գալիս բաց տարածություն։ Տեսահոլովակն ավարտվում է նրանով, որ մարդիկ երկնքում լապտերներ են գցում («»):

## Կենդանի կատարումներ
Էմինեմը և Royce 5’9-ն առաջին անգամ ելույթ են ունեցել «Fast Lane» և «Lighters» երգերով՝ 2011 թվականին կայացած *Bonnaroo* երաժշտական փառատոնի ժամանակ։

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

### Թողարկման պատմություն

## Ծանոթագրություններ

Կատեգորիա:2011 երգեր
Կատեգորիա:Բրունո Մարսի երգեր
Կատեգորիա:Էմինեմի երգեր
Կատեգորիա:Էմինեմի սինգլներ
Անդրեաս Բուխալակիս

**Անդրեաս Բուխալակիս** (, ), հույն ֆուտբոլիստ, «Օլիմպիակոս» ֆուտբոլային ակումբի և Հունաստանի հավաքականի կիսապաշտպան։

## Ակումբային կարիերա
Բուխալակիսն իր կարիերան սկսել է «Էրգոտելիս» երիտասարդական հավաքականի հետ և իր առաջին մասնագիտական պայմանագիրը կնքել ակումբի հետ 2011 թվականի մայիսի 19-ին։ Հիմնական թիմի կազմում առաջին անգամ հանդես է եկել 2011 թվականի դեկտեմբերի 11-ին «Դոկսի»-ի դեմ խաղում։

2013 թվականի մարտի 22-ին չորս տարով պայմանագիր է կնքել հունական «Օլիմպիակոս» ակումբի հետ։  Այն ստորագրելուց հետո որոշել է մեկ տարի ևս մնալ իր նախկին «Էրգոտելիս» ակումբում։

## Նվաճումներ
*Հունաստանի չեմպիոն (2), 2014/15, 2015/16
* Հունաստանի ֆուտբոլի գավաթ (1), 2014/15

## Ծանոթագրություններ

Կատեգորիա:1993 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անձինք այբբենական կարգով
Կատեգորիա:Ապրիլի 5 ծնունդներ
Կատեգորիա:Բեռլինի Հերտայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Հերակլիոն քաղաքում ծնվածներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Ֆուտբոլիստներ այբբենական կարգով
Օվիդիա

**Օվիդիա** (, ), ֆրանսիացի ռեժիսոր, պրոդյուսեր, լրագրող, գրական գիտությունների դոկտոր և գրող։ Սկզբնապես հայտնի էր որպես ֆեմինիստական պոռնո դերասանուհի (1999 թվականից մինչև 2003 թվականներին), պոռնոգրաֆիկ և վավերագրական ֆիլմերի ռեժիսոր։

## Կենսագրություն
Օվիդիան հրաժարվում է մամուլին ասել իր իրական անունը։ Նա ծնողները լիբերալներ են, որոնք 2003 թվականին աշխատել են դպրոցում։ Օվիդիան եղել է ամուսնացած. նրա ամուսինը աշխատում էր  Փարիզի համալսարանում։ Նրանք հետագայում բաժանվել են, բայց ամուսնալուծություն պատճառը Օվիդիայի մասնագիտական գործունեությունը չէ։

Օվիդիան իրեն նկարագրում է որպես միջին խավի ներկայացուցիչ։

2012 թվականի դեկտեմբերից հանդիսանում է ֆրանսիական Metro International թերթի մեկնաբան։

Օվիդեան բուսակեր է և կենդանիների իրավունքների պաշտպան է։

## Ընտրյալ ֆիլմեր
մինի|Օվիդիան 2002 թվականին
Որպես դերասանուհի

* 2000: *XYZ*, John B. Root
* 2000: *Ovidie*, Clarisse Hahn (Dokumentation)
* 2001: *La Fête à Gigi*, Alain Payet
* 2001: *Claudine*, Martin Cognito
* 2001: Der Pornograph *(Le Pornographe)*, Բերտրան Բոնելո
* 2002: *Orgasmus n°2*, John B. Root
* 2003: *Les Plombiers*, Wesley Mrozinki
* 2005: *All About Anna*, Jessica Nilsson

Որպես ռեժիսոր

* 2000: *Orgie en noir*, Marc Dorcel productions
* 2001: *Lilith*, Marc Dorcel productions
* 2003: *Sexualité mode d'emploi*, en 3 volumes, Blue One
* 2004: *Premières expériences*, Dorcel Productions
* *Le Point G* (Dokumentarfilm), V.communications
* 2006: *Les Concubines*, V.Communications

## Երաժշտություն
Օվիդիան նաև ակտիվորեն ներգրավված է երաժշտական շրջանակներում. Ֆրանսիայում համերգներ է կազմակերպում այնպիսի երաժիշտների համար, ինչպիսիք են Դեռնյեր Վոլոնտեն, Պոզիտոր Պալալյեն և ուրիշներ։

## Մրցանակներ և անվանակարգեր
Պոռնո բիզնեսում հինգ տարվա ընթացքում Օվիդիան հայտնվել է ավելի քան 60 ֆիլմերում և ստացել յոթ մրցանակ։

* Բրյուսել 2001  
* 2001 Hot d'Or մրցանակ - Hot d'Or d'honneur և «Լավագույն յուրօրինակ սցենար (*Orgie en noir* - սցենարի հեղինակ)
* Բրյուսել 2002  
* 2002 «Նինֆա» մրցանակ՝ լավագույն դերասանուհի (հանրային) 
* Բրյուսել 2003  
* 2004   էրոտիկայի միջազգային փառատոնում Բրյուսելում`լավագույն դերասանուհի (Ֆրանսիա)
* 2009  Պատվավոր մրցանակ «Hot d'Or» 
* 2013 ֆեմինիստական Porn մրցանակ - Տարվա կինոնկար 
* 2014 ֆեմինիստական պոռնոյի մրցանակ - լավագույն ռեժիսոր

## Ծանոթագրություններ

## Մատենագրություն
* 
* 
* 
* 
* 
* 
* 
* 
* 
* 
* 

Կատեգորիա:Ֆրանսիացի գրողներ
Կատեգորիա:Ֆրանսիացի լրագրողներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի ֆեմինիստներ
Դաշտ գյուղատեղի (Ջուղայի շրջան)

**Դաշտ գյուղատեղի** (հայտնի է նաև **Դաշտ գյուղ**, **Վարդուտ**, ներկայում՝ **Գյուլիստան** անուններով), լքված, ավերված հայկական գյուղ ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքի մոտակայքում։ Գյուղատեղիի տարածքում ներկայում գտնվում է ադրբեջանաբնակ Գյուլիստան գյուղը։

## Անվանում
Տարբեր ժամանակներում բնակավայրն ունեցել է տարբեր անուններ։ Առավել հայտնի անուններից է Դաշտը։ Այն առաջացել է գյուղի՝ հարթ վայրում գտնված լինելու հանգամանքով։

Դաշտ գյուղի տարածքը բավականին լավ է մշակվել և կանաչազարդ ու վարդերով պատված լինելու համար անվանվել է նաև Վարդուտ։

## Տեղադրություն
Միջին մեծության այս գյուղը գտնվում էր Ջուղա քաղաքից 1,5 կմ արևելք՝ Արաքս գետի ափին, կամրջի մոտ հարթ վայրում։

## Պատմություն
Դաշտ գյուղը հանդիսացել է պատմական Հայաստանի բարգավաճ գյուղերից։ 1605 թվականին գյուղի բնակչությունը Ջուղա քաղաքի բնակչության հետ միասին նույնպես բռնագաղթի է ենթարկվել։

1881 թվականին գյուղի տարածքում հողային աշխատանքներ իրականացնելու ընթացքում երևացել են Դաշտի եկեղեցու և այլ շինությունների հետքերը։

Խորհրդային ժամանակներում պատմական բնակավայրն արդեն հիմնովին ավերված էր, նշմարվում էին միայն հիմքերի հետքեր։ Ներկայում գյուղից հետքեր չեն մնացել։

## Գյուլիստան գյուղ
Ավերված Դաշտ գյուղի տարածքում հետագայում հիմնվել է մեկ այլ գյուղ, որը անվանվել է Վարդուտ, որը 19-րդ դարի կեսերից հետո ուղիղ ձևով թարգմանվելով ստացել է Գյուլիստան անվանումը։ Այս գյուղը ներկայում ադրբեջանաբնակ բնակավայր է։

## Հայտնի դաշտեցիներ
Ծնունդով Դաշտ գյուղից էր 17-րդ դարի բանաստեղծ, հանելուկագիր, ժամանակագիր, հրապարակախոս Ստեփանոս Դաշտեցին, ով մի շարք պատմական ու կրոնական աշխատությունների, բանաստեղծությունների ու հանելուկների հեղինակ է։ Իր բանաստեղծություններից մեկում Ստեփանոս Դաշտեցին իր ծննդավայրի մասին գրել է

## Տես նաև
* Գյուլիստան գյուղ
* Ջուղա քաղաք

## Ծանոթագրություններ

Կատեգորիա:Ջուղա քաղաք
Կատեգորիա:Ջուղայի շրջանի բնակավայրեր
Կատեգորիա:Ջուղայի շրջանի լքված բնակավայրեր
Մուամեր Գյուլեր

**Մուամեր Գյուլեր** (, ), թուրք քաղաքական գործիչ։

## Կենսագրություն
Ավարտել է Անկարայի դպրոցը, այնուհետև 1972 թվականին Անկարայի համալսարանի իրավաբանական ֆակուլտետը։

2002 թվականի հունվարի 29-ին նշանակվել է իլա Կայսերիի նահանգապետ։ 1993 թվականի սեպտեմբերի 16-ին նշանակվել է իլա Նիղդեի նահանգապետ։ 1994 թվականի հուլիսի 6-ից մինչև 2000 թվականի հուլիսի 28-ը եղել է իլա Գազիանթեփի նահանգի նահանգապետը։ 2003 թվականի փետրվարի 17-ից մինչև 2010 թվականի մարտի 31-ը եղել է Ստամբուլի իլի նահանգապետ։ 2010 թվականի մայիսի 12-ից 2011 թվականի մարտի 7-ը զբաղեցրել է Թուրքիայի ներքին գործերի նախարարության հակահետախուզությամբ և ահաբեկչության դեմ պայքարով զբաղվող հասարակական կարգի և անվտանգության բաժնի ղեկավարի պաշտոնը։ 2013 թվականի հունվարի 24-ին նշանակվել է ներքին գործերի նախարար։

2013 թվականի դեկտեմբերի 17-ին Մուամեր Գյուլերի որդին՝ Բարըշ Գյուլերը, ձերբակալվել է կոռուպցիայի մեղադրանքով։ Նույն թվականի դեկտեմբերի 25-ին Մուամեր Գյուլերը հրաժարական տվեց նախարարներ Զաֆեր Չաղլայանի և Էրդողան Բայրաքթարի հետ, որոնց որդիներին ևս կոռուպցիայի մեղադրանքներ Էին առաջադրվել։

## Անձնական կյանք
* Ամուսնացել է 1977 թվականին։ Կինը մաթեմատիկայի ուսուցիչ է։ Ունի երկու երեխա, մի տղա և մի աղջիկ։

## Ծանոթագրություններ

Կատեգորիա:Անկարայի համալսարանի իրավագիտության ֆակուլտետի շրջանավարտներ
Կատեգորիա:Թուրքիայի Արդարություն և զարգացում կուսակցության քաղաքական գործիչներ
Միքայել Գողթնեցի

**Միքայել Գողթնեցի** (ծննդյան թվականը՝ անհայտ, Ագուլիս, Գողթն գավառ - մահվան թվականը՝ անհայտ), կրոնական գործիչ, վարդապետ։

## Կենսագրական տվյալներ
Միքայել Գողթնեցու կենսագրության մասին շատ քիչ տեղեկություններ են պահպանվել։ Հայտնի է, որ նա 18-րդ դարի կրոնական գործիչ և վարդապետ է։ Նա ծնվել է Գողթն գավառի Ագուլիս բնակավայրում։ Գործունեություն է ծավալել Ագուլիսի սուրբ Թովմա վանքում, ինչպես նաև ամբողջ Գողթն գավառում, Կոստանդնուպոլսում և այլ վայրերում։ Կոստանդնուպոլսում կազմել է «Յայսմավուրքի» ցանկերը, որոնք 1730 թվականին տպագրվելեն Գրիգոր Մարզվանեցու կողմից հիմնադրված տպարանում։ Միքայել Գողթնեցին տպագրության համար Գրիգոր Տաթևացու տպարանին է տրամադրել նաև «Քարոզգիրք։ Ամռան հատորի» օրինակը։

## Ծանոթագրություններ

Կատեգորիա:18-րդ դարի մահեր
Կատեգորիա:18-րդ դարի ծնունդներ
Կատեգորիա:Միջնադարյան հայ հոգևորականներ
Լիլի Սինգհ

**Լիլի Սինգհ** (, ), նաև հայտնի է որպես **IISuperwomanII**, հնդկական ծագմամբ կանադացի յություբեր, կատակերգու, թոք շոուի հաղորդավար, գրող և դերասանուհի։ Սինգհը սկսել է ՅուԹյուբում հոլովակներ տեղադրել 2010 թվականից։ 2017 թվականին Forbes ամսագրի ամենաշատ վարձատրվող յություբերների ցանկում զբաղեցրել է 10-րդ հորիզոնականը (10.5 միլիոն դոլար)։ Ըստ 2020 թվականի ապրիլի տվյալների, նրա ՅուԹյուբյան ալիքն ունի մոտ 15 միլիոն բաժանորդ և ավելի քան երեք միլիարդ դիտում։ Սկսած 2014 թվականից Սինգհը մասնակցում է ամենամյա YouTube Rewind-ին։ Forbes-ը նրան անվանել է 2019 թվականի կատակերգության 40 ամենահզոր մարդկանցից մեկը։ Սինգհը ստացել է մեկ MTV Fandom Award մրցանակ, չորս Streamy Awards, երկու Teen Choice Awards և մեկ People's Choice Award:

2016 թվականին թողարկել է իր առաջին ֆիլմը` վավերագրական ֆիլմ նրա «A Trip to Unicorn Island» անվամբ համաշխարհային շրջագայության մասին։ 2017 թվականի մարտին թողարկել է իր առաջին` «How to Be a Bawse: A Guide to Conquering Life» գիրքը, որը զբաղեցրել է առաջին հորիզոնականը The New York Times-ի բեսթսելլերների ցանկում։ 2019 թվականի սեպտեմբերից հանդիսանում է NBC հեռուստաալիքի «Մի փոքր ուշ Լիլի Սինգհի հետ» ուշ երեկոյան թոք շոուի պրոդյուսեր և հաղորդավար։ Սինգհը բացահայտ ԼԳԲԲՏ+ բիսեքսուալ է։

## Ֆիլմագրություն
### Ֆիլմ

### Երաժշտական տեսահոլովակներ

## Ծանոթագրություններ

## Արտաքին հղումներ
* 
* 

Կատեգորիա:ԼԳԲՏ անձինք
Կատեգորիա:Կանադացի գրողներ
Կատեգորիա:Կանադացի դերասանուհիներ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասանուհիներ
Կատեգորիա:Կին բլոգերներ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:Յություբերներ
Մահմուդ Շևքեթ փաշա

**Մահմուդ Շևքեթ փաշա** (, ), Օսմանյան կայսրության ռազմական և քաղաքական գործիչ, Օսմանյան կայսրության մեծ վեզիր։

## Կենսագրություն
Ծնվել է 1856 թվականին Բաղդադում։ Նրա ընտանիքը չեչենական արմատներ ունի, պապը Թիֆլիսից տեղափոխվել է Իրաք, որտեղ տոհմի ներկայացուցիչները մի քանի սերունդ բարձր ղեկավար պաշտոններ են զբաղեցրել։ Շևքեթ փաշայի նախնիները Արևելյան Չեչնիայից տեղափոխվել են Թիֆլիս՝ փրկվելով արյան վրեժից։ Բաղդադի դպրոցն ավարտելուց հետո ընդունվել է Ստամբուլի ռազմական ակադեմիա։ 1882 թվականից  զինվորական ծառայության մեջ էր։ Որոշ ժամանակ ուսումնասիրել է ռազմական գործը Ֆրանսիայում, ծառայել է Կրետեում, ապա սկսել է դասավանդել ռազմական ակադեմիայում։ Աշխատել է Կոլմար ֆոն դեր Գոլցի հետ, եղել է Գերմանիայի սպառազինությունների գնումների հանձնաժողովի կազմում։

1899 թվականին դարձել է բրիգադի գեներալ և նշանակվել է քննական հանձնաժողովի ղեկավար։ 1905 թվականից Կոսովոյի նահանգապետն է։ 1908 թվականի երիտթուրքերի հեղաշրջումից հետո գլխավորել է Սալոնիկում տեղակայված 3-րդ բանակը։ 1909 թվականի հեղաշրջման ճնշման ժամանակ նա գլխավորեց «Գործողության բանակը», որը գրավեց Ստամբուլը և ճնշեց ապստամբությունը։

1910 թվականին Մահմուդ Շևքեթը դարձավ 1-ին, 2-րդ և 3-րդ բանակների ռազմական նախարար և գլխավոր տեսուչ։ Նա ստիպված էր գործ ունենալ Ալբանիայում և Արաբիայում ապստամբությունների ճնշման հետ։ 1911 թվականին Մահմուդ Շևքեթը ստեղծեց Օսմանյան կայսրության Ռազմաօդային ուժերը։ 1912 թվականի հուլիսին Իտալա-թուրքական պատերազմում կրած պարտությունից հետո նրան հեռացրեցին ռազմական նախարարի պաշտոնից (այդ պաշտոնը զբաղեցրեց Նազըմ փաշան), երկրում իշխանության եկան լիբերալները։ Առաջին Բալկանյան պատերազմում երկրի պարտությունից հետո երիտթուրքերը կրկին վերցրին իշխանությունը, և 1913 թվականի հունվարի 23-ին Մահմուդ Շևքեթ փաշան նշանակվեց մեծ վեզիր, արտաքին գործերի նախարար և ռազմական նախարար։ 1913 թվականի հունիսին սպանվել է Նազիմ փաշայի ազգականներից մեկի կողմից՝ ի պատասխան Օսմանյան կայսրությունում պետական հեղաշրջման ժամանակ վերջինիս զոհվելու համար։

## Ծանոթագրություններ

## Արտաքին հղումներ

Կատեգորիա:Միություն և առաջադիմություն կուսակցության քաղաքական գործիչներ
Կատեգորիա:Օսմանյան կայսրության պատմություն
Կատեգորիա:Օսմանյան գեներալներ
Կատեգորիա:Օսմանյան ռազմական ակադեմիայի շրջանավարտներ
Կատեգորիա:Օսմանյան կայսրության քաղաքական գործիչներ
Կատեգորիա:Օսմանյան կայսրության սպանված անձինք
Պանին հաղթող Ապոլլոնը

**Պանին հաղթող Ապոլլոնը** (), ֆլամանդացի նկարիչ Յակոբ Յորդանսի նկարն է, որը նա նկարել է 1637 թվականին, յուղաներկով, կտավի վրա։

Յորդանսը մասնակցել է Մադրիդի մոտ Տորրե դե լա Պարադայի զարդարման հավաքական աշխատանքներին, որոնք կատարվել են 1636 թվականից մինչև 1681 թվականը։ «Պանին հաղթող Ապոլլոնը» Յորդանսի երկու նկարներից մեկն էր, որոնք ստեղծվել են այս աշխատանքների շրջանակներում, երկրորդը «Վերտումն ու Պոմոնը» կտավն էր։

## Նկարագրություն
Նկարի սյուժեն վերցված է Օվիդիուսի «Կերպարանափոխություններ» գրքից։ Այն պատկերում է սրինգի նվագի մրցություն Ապոլլոն աստծո և սատիր Մարսիոսի միջև։ Կտավը պատկերում է մրցույթին հաջորդած պահերը, երբ Ապոլլոնը կատաղի գոռում է դատավորներից մեկի՝ Միդասի վրա, քանի որ վերջինս նախընտրում է Մարսիոսի` սրինգ նվագելու ունակությունն իր արվեստից։ Մարսիոսը կտավում ներկայացված է մարդու ոտքերով, չնայած նրան, որ նա սատիր է.

## Ազդեցություն
Կտավը Պիտեր Պաուլ Ռուբենսի «Ապոլոնը և Մարսիոսը» ավելի վաղ նկարի տարբերակն է։ Յորդանսի` Ռուբենսի աշխատանքի վրա հիմնված կտավը հետագայում պատճենվել է բարոկոյի դարաշրջանի նկարիչ, Դիեգո Վելասկեսի փեսա և Ֆիլիպ IV իսպանացի արքայի պալատական նկարիչ Խուան Բատիստա Մարտինես դել Մազոյի կողմից։ Որպես պալատի սենեկապետ, Վելասկեսը պատասխանատու էր նկարների, գոբելենների և քանդակների արքայական հավաքածուների ձեռքբերման, կառավարման և բաշխման համար, ինչը նրան թույլ է տվել զարդարել Մադրիդի Թագավորական ալկասարի հիմնական հարկաբաժինները Յորդանսի նկարների կրկնօրինակներով։ Այնուհետև Վելասկեսը նկարել է «Պանին հաղթող Ապոլլոնը» նկարի կրկնօրինակը իր սեփական «Լաս Մենինաս» նկարի ֆոնին, որը ճանաչվել է արևմտյան արվեստի պատմության ամենակարևոր նկարներից մեկը` արդյունավետորեն ստեղծելով նկար` նկարի մեջ։

2014 թվականին Պրադո թանգարանը նկարն իր հավաքածուից 9 այլ աշխատանքների հետ տրամադրել է Կառլոս դե Ամբերեսի թանգարանին՝ մեկ տարի ժամկետով։

## Ծանոթագրություններ

Կատեգորիա:Յակոբ Յորդանսի նկարներ
Կատեգորիա:Պրադո թանգարանի նկարներ
Կատեգորիա:1637 նկարներ
Կատեգորիա:Ապոլլոն
Սոֆի Զելմանի

**Սոֆի Զելմանի** (, իսկական անունը՝ **Սոֆի Էդկվիստ,** , ), շվեդ երգչուհի և երգերի հեղինակ։

## Կենսագրություն
Սոֆին ծնվել է 1972 թվականի փետրվարի 12-ին, Ստոկհոլմի արվարձանում։ Նրա հայրը ընտանիքի համար կիթառ է գնել, երբ աղջիկը տասնչորս տարեկան էր։

## Ստեղծագործություն
Սոֆի Զելմանին իր առաջին ալբոմը ձայնագրել է *Sony*-ում 1995 թվականին։ Ալբոմի պրոդյուսերը եղել է Լարս Հալափին։ 1995 թվականին Սոֆին թողարկել է «Аlways You» սինգլը, որն անմիջապես ճանաչման է հասել ինչպես Շվեդիայում, այնպես էլ դրա սահմաններից դուրս։ Սինգլին հաջորդած ալբոմները կարելի է բնութագրել ինդի ռոք ոճին, որը Զելմանիին դասում է այնպիսի կատարողների շարքին, ինչպես Սթինա Նորդենսթամը և Աննա Տերնհեյմը։ 1996 թվականին Սոֆին նվաճել է Շվեդիայի Գրեմմի մրցանակը՝ որպես տարվա նորեկ

Սոֆի Զելմանիի ստեղծագործության բնութագրական գծերը կարելի է համարել երաժշտականությունը և տեքստերի հուզիչ անկեղծությունը։

## Սկավառակագրություն
* Sophie Zelmani (1995)
* Precious Burden (1998)
* Time To Kill (1999)
* Sing And Dance (2002)
* Love Affair (2003)
* Decade Of Dreams (2005)
* Memory Loves You (2007)
* The Ocean and Me (2008)
* I'm the Rain (2010)
* Soul (2011)
* Going Home (2014)
* Everywhere (2014)
* My Song (2017)
* Sunrise (2019)

## Ծանոթագրություններ

## Արտաքին հղումներ
* Պաշտոնական կայք 
* Ոչ պաշտոնական ֆան կայք

Կատեգորիա:21-րդ դարի երգչուհիներ
Կատեգորիա:Կին կիթառահարներ
Կատեգորիա:Շվեդ երաժիշտներ
Կատեգորիա:Շվեդ երգչուհիներ
Կատեգորիա:Շվեդ կոմպոզիտորներ
Ռուբեն Մարտիրոսյան

**Ռուբեն Հովակիմի Մարտիրոսյան** (ծննդյան թվականը՝ 1932 թվական, Աղահեցիկ, Գողթն գավառ), երգիծաբան։

## Կենսագրական տվյալներ
Ռուբեն Մարտիրոսյանը ծնվել է 1932 թվականին  Գողթնի Աղահեցիկ գյուղում։ Հայ երգիծաբան է։ Գլխավոր հաշվապահ է աշխատել երևանյան մի շարք ձեռնարկություններում։ Իր երգիծական ստեղծագործությունները զետեղել է ժողովածուների մեջ։ Այդ ժողովածուներից են «Շատ կներեք» (1986 թվական), «Խոսքը մեր մեջ» (1990 թվական), «Դասից փախած» (1990 թվական),  «Առանց դիմակի» (1991-1992 թվականներ)․ վերջինս բաղկացած է 2 հատորից։

## Ծանոթագրություններ

Կատեգորիա:1932 ծնունդներ
Կատեգորիա:Աղահեցիկ գյուղում ծնվածներ
Կատեգորիա:Հայ երգիծաբաններ